Súradnice: 38°50′00″S 33°20′00″V﻿ / ﻿38,833333°S 33,333333°V﻿ / 38.833333; 33.333333

**Tuz Gölü** (písané aj ako **Tuzgölü** alebo len **Tuz** – v preklade *„Slané jazero"* alebo *„Soľné jazero"*; v staroveku starogr. Τάττα – *Tatta*) je najväčšie jazero polostrova Malá Ázia, a druhé najväčšie jazero v Turecku. Leží v centrálnej Anatólii, asi 105 km severovýchodne od mesta Konya, vo výške 899 m n. m. Jazero má slanú vodu, jeho salinita dosahuje 32%, vďaka čomu patrí k najslanším na svete.

Rozloha jazera sa mení v rozpätí od 1 500 až 2500 km², no aj pri dosahovaní minimálnych hodnôt zabezpečuje jazeru status druhého najväčšieho v Turecku po jazere Van. Po väčšinu roka je jazero veľmi plytké (1 až 2 metre). Povodie Tuzu zaberá asi 15000 km². Nežijú v ňom žiadne ryby.

Ekosystém
---------

Jazero Tuz pred vyschnutím, jún 2021
Vyschnuté jazero Tuz zarastené trávou, október 2021
Jazero je napájané viacerými vodnými tokmi (Peçenek, Bağlıca, Kırkdelik, Tersakan a İnsuyu), no väčšina z nich vysychá a v lete počas období sucha nedosahuje jazera. Významný prítok Melendiz Çayı bol v 90. rokoch pre poľnohospodárske účely prehradený priehradou Mamasın Barajı. Tento krok spojený s globálnym otepľovaním mal na jazero obrovský dopad a urýchlil jeho vysychanie: *„plocha jazera sa v dôsledku odklonu riek Mamasin* [Melendiz Çayı] *a Peçenek zmenšila z 92,6 tisíc hektárov v roku 1987 na 32,6 tisíc hektárov v roku 2005"*. 

Vyschnuté jazero Tuz so soľou na povrchu zeme, február 2020
Jazero bolo hlavným bydliskom plameniakov červených (*Phoenicopterus ruber*) počas obdobia párenia. Okrem toho tvorí biotop pre prieložníky stepné (*Glareola prantincola*), kazarky pestré (*Tadorna tadorna*), ležiaky úhorové (*Burhinus oedicmus*) a čajky (*Larus sp.*).

V októbri roku 2021 jazero dočasne kompletne vyschlo. Nedostatok vody spôsobil hromadný úhyn mláďat plameniakov. Podobne sa voda v jazere nezdržovala aj isté obdobie v rokoch 2008 a 2016.

Výroba soli
-----------

Asi 80 km dlhý a 50 km široký pruh jazera každé leto vyschne a zanechá za sebou pustú plochu pokrytú soľou, vďaka čomu je jazero využívané na ťažbu kuchynskej soli. Kedysi tvorila výroba soli v jazere väčšinu produkcie soli v Turecku. Dnes v dôsledku znečistenia jazera klesla kvalita soli a spolu s ňou aj jej výroba. V staroveku bola soľ z jazera považovaná za liečivú (Pedanios Dioskourides).

Galéria
-------

* Vyschnuté jazero Tuz, október 2021Vyschnuté jazero Tuz, október 2021
* Vyschnuté jazero Tuz zarastené trávou, október 2021Vyschnuté jazero Tuz zarastené trávou, október 2021
* Soľ z jazera Tuz, september 2012Soľ z jazera Tuz, september 2012
* Pohľad na breh jazera Tuz, apríl 2007Pohľad na breh jazera Tuz, apríl 2007
* Vyschnutá časť jazera Tuz, jún 1990Vyschnutá časť jazera Tuz, jún 1990
* Jazero Tuz, apríli 2013Jazero Tuz, apríli 2013

Referencie
----------

1. ↑  Tuz. In:  *Malá slovenská encyklopédia*. Bratislava : Encyklopedický ústav SAV, 1993. ISBN 978-80-85584-12-7. S. 749.
2. 1 2 3 4 5  Tuz. In:  *Malá československá encyklopedie*. Vyd. 1. Zväzok VI. Š – Z. Praha : Academia, 1986. S. 337.
3. 1 2  Tatta. In:  *Brill's New Pauly: Encyclopaedia of the Ancient World*. Volume 14. Sym – Tub. Leiden, Boston : Brill, 2009. ISBN 978-90-04-14219-0. S. 163.
4. ↑  KIRKAĞAÇ, Mine, et al. The Effects of Environmental Factors on Artemia Population in Tuz Lake (Central Anatolia, Turkey). *Journal of the Institute of Science and Technology*, 2017, roč. 7, čís. 2, s. 303 – 312. Dostupné online [cit. 2022-12-19]. ISSN 2146-0574.
5. 1 2  Lake Tuz In: TIKKANEN, Amy. *Encyclopaedia Britannica* [online]. Encyclopaedia Britannica, [cit. 2022-12-18]. Dostupné online. (po anglicky)
6. ↑  Uçan Köysüren, H. Nagehan & Dursun, Sukru. (2009). *Environmental Problems of Tuz Lake (Konya-Turkey)*. Dostupné online. [cit. 2022-12-19]
7. 1 2  HARMANCIOGLU, Nilgun B.; ALTINBILEK, Dogan. *Water Resources of Turkey*. Cham : Springer, 2019. ISBN 978-3-030-11729-0. S. 221.
8. 1 2  ÇETIN, Tamer; OĞUZ, Fuat. *The Political Economy of Regulation in Turkey*. New York et al : Springer Science & Business Media, 2011. ISBN 978-1-4419-7750-2. S. 236.
9. ↑  Demir, Aynur. (2014). Recreational use value of Tuz Lake in Turkey. In: *Journal of Food, Agriculture and Environment*. No. 12. pp. 1092 – 1096. Dostupné online [cit. 2022-12-19]
10. ↑  FRASER, Suzan; GUZEL, Mehme
t. *Turkey's Lake Tuz dries up due to climate change, farming* [online]. phys.org, [cit. 2022-12-19]. Dostupné online.
11. 1 2   *Disappearing Lake Tuz* [online]. NASA Earth Observatory, 2021-12-16, [cit. 2022-12-19]. Dostupné online.